**10 УДЖТАСУВ.**

**“Йӧзлысь дзоньвидзалун видзӧмын информатизация сӧвмӧдӧм”**

 **“Йӧзлысь дзоньвидзалун видзӧмын информатизация сӧвмӧдӧм”**

**10 уджтасувлӧн**

**ПАСПОРТ**

|  |  |  |  |
| --- | --- | --- | --- |
| 10 уджтасув кывкутӧмӧн збыльмӧдысь | Коми Республикаса йӧзлысь дзоньвидзалун видзан министерство  |  |  |
| 10 уджтасув ӧтув збыльмӧдысьяс | Коми Республикаса информатизация да связь комитет |  |  |
| 10 уджтасувлӧн уджтас да торъя мога инструментъяс | - |  |  |
| 10 уджтасувлӧн шӧр мог | Коми Республикаса йӧзлысь дзоньвидзалун видзан система организацияяслы да олысьяслы имитана юӧрӧн отсалӧм, кутшӧмӧс веськӧдӧма бурдӧдан да профилактика нуӧдан отсӧглысь качествосӧ да эффективносьтсӧ бурмӧдӧм вылӧ |  |  |
| 10 уджтасувлӧн могъяс | медицинаын юӧрӧн вежсигӧн электроннӧй документооборот система пыртӧм вылӧ, медицина услугаяс сетӧмын быд морт серти учёт нуӧдӧм вылӧ условиеяс, гражданинлы электроннӧй медицинскӧй карта нуӧдан да врач дорӧ электроннӧя гижӧдчӧм котыртан позянлунъяс бурмӧдӧм;телемедицина юӧръясӧн вежласян система бурмӧдӧм;медицина учреждениеяслӧн овмӧсӧн веськӧдлан уджын веськӧдлан учёт система, медицинаын уджалысьяслы ӧтувъя регистр, медицина учреждениеяслы электроннӧй паспорт да дзоньвидзалун видзан системалы паспорт котыртӧм да нуӧдӧм |  |  |
| 10 уджтасувлӧн торъя мога индикаторъяс да петкӧдласъяс | пациентъяслӧн пай, кодъяслы нуӧдӧны электроннӧй медицинскӧй картаяс, став пациент лыд серти (прӧчентъясӧн);дзоньвидзалун видзан канму учреждениеяслӧн пай, кодъяс автоматизируйтӧмӧн гижӧдӧны врачлӧн приём вылӧ Ӧтуввез да инфоматъяс отсӧгӧн, дзоньвидзалун видзан канму учреждениеяслӧн став лыд серти (прӧчентъясӧн);дзоньвидзалун видзан канму учреждениеяслӧн пай, кодъяс медицинаын юӧрӧн вежсигӧн вӧдитчӧны электроннӧй документооборотӧн, дзоньвидзалун видзан канму учреждениеяслӧн став лыд серти (прӧчентъясӧн);дзоньвидзалун видзан канму учреждениеяслӧн пай, кытчӧ пыртӧма телемедицина консультируйтан система, дзоньвидзалун видзан канму учреждениеяслӧн став лыд серти (прӧчентъясӧн);ӧнія персональнӧй ӧти компьютер вылӧ дзоньвидзалун видзан канму учреждениеяслӧн уджалысь лыд (ӧти персональнӧй компьютер вылӧ морт) |  |  |
| 10 уджтасув збыльмӧдан тшупӧдъяс да кадколастъяс | 2014 - 2020 вояс:I тшупӧд: 2014-2016 вояс,II тшупӧд: 2017-2020 вояс |  |  |
| 10 уджтасув сьӧмӧн могмӧдан ыджда | - \* |  |  |
| 10 уджтасув збыльмӧдӧмын виччысяна бӧртасъяс | пациентъяслӧн пай, кодъяслысь нуӧдӧны электроннӧй медицинскӧй картаяс, 85 прӧчент тшупӧдын могмӧдӧм пациентъяслӧн став лыд серти;дзоньвидзалун видзан канму учреждениеяслӧн пай, кодъяс автоматизируйтӧмӧн гижӧдӧны врачлӧн приём вылӧ Ӧтуввез да инфоматъяс отсӧгӧн, 77,08 прӧчент тшупӧдын могмӧдӧм дзоньвидзалун видзан канму учреждениеяслӧн став лыд серти;дзоньвидзалун видзан канму учреждениеяслӧн пай, кодъяс медицинаын юӧрӧн вежсигӧн вӧдитчӧны электроннӧй документооборотӧн, 100 прӧчент тшупӧдын могмӧдӧм канму учреждениеяслӧн став лыд серти;дзоньвидзалун видзан канму учреждениеяслысь пай, кытчӧ пыртӧма телемедицина консультируйтан система, 29,8 прӧчент тшупӧдӧдз кыпӧдӧм дзоньвидзалун видзан канму учреждениеяслӧн став лыд серти;ӧнія персональнӧй ӧти компьютер вылӧ уджалысь лыд петкӧдлассӧ ӧти персональнӧй компьютер вылӧ 1,41 морт тшупӧдӧдз воӧдӧм |  |  |

\* Уджтасувсӧ сьӧмӧн могмӧдӧны “Юӧра йӧзкотыр” Коми Республикаса канму уджтас серти.

**1. 10 уджтасув збыльмӧдан юкӧнлысь торъяланлун петкӧдлӧм, индӧм юкӧнын медшӧр мытшӧдъяс гӧгӧрвоӧдӧм да сылӧн сӧвмӧмлы прогноз вӧчӧм**

2013 вося тӧвшӧр тӧлысь 1 лун вылӧ Коми Республикаса йӧзлысь дзоньвидзалун видзан канму учреждениеясын станас вӧдитчӧны 6 318 персональнӧй компьютерӧн Intel Pentium IV процессорӧн да вынаджык, сы лыдын 2577 персональнӧй компьютер, кутшӧмъясӧс пуктісны дзоньвидзалун видзӧм ӧніяӧдан уджтас серти. Ӧти компьютер вылӧ 3,86 уджалысь.

Став медицина учреждениеясын эмӧсь локальнӧй артасян везъяс, сы лыдын дзоньвидзалун видзӧм ӧніяӧдан уджтас серти лӧсьӧдӧм 2574 порт вылӧ везъяс. Но локальнӧй артасян везъяслӧн техническӧй состояниеыс оз могмӧд учреждениеяслысь коланлунсӧ тырвыйӧ.

Татшӧм ногӧн, колӧ водзӧ могмӧдны персональнӧй компьютеръясӧн учреждениеяслысь уджалан местаяс да котыртны дзоньвидзалун видзӧм ӧніяӧдан уджтас серти лӧсьӧдӧм локальнӧй везъяс дорӧ став уджалан места йитӧм.

Коми Республикаса йӧзлысь дзоньвидзалун видзан став учреждениелӧн эм Ӧтуввезлӧн, сы лыдын ыджыд 512 кбит/с ӧдӧн везйӧ сибалӧм. Дзоньвидзалун видзӧм ӧніяӧдан уджтас серти лӧсьӧдӧма Коми Республикаса йӧзлысь дзоньвидзалун видзан юкӧнын юӧрӧн вежсьӧм вылӧ ӧтувъя вез. Дзоньвидзалун видзан 99 учреждениеысь 46-лӧн эм позянлун йитчыны тайӧ ӧтувъя вез дорӧ, сы лыдын:

31 учреждение – волоконно-оптическӧй туй пыр юӧръяс 10-сянь 40 Мбит/с-ӧдз сетан ӧдӧн;

15 учреждение - xDSL технология серти юӧръяс 2 Мбит/с сетан ӧдӧн.

Сы вылӧ видзӧдтӧг, юӧрӧн вежсян юкӧнын дзоньвидзалун видзан учреждениеяслӧн уджын эффективносьт кыпӧдӧм могысь, сы лыдын телемедицина везлы уджалӧм вылӧ, колӧ водзӧ ӧніяӧдны дзоньвидзалун видзан учреждениеяслысь юӧръяс сетан туйяссӧ оптоволоконнӧй связь каналъясті став учреждениесӧ ӧтувъя везйӧ йитӧм котыртӧм могысь, сы лыдын Ӧтуввезлӧн вез дорӧ судзсянлун сетӧмӧн.

Дзоньвидзалун видзӧм ӧніяӧдан уджтас серти нуӧдӧма Коми Республикаса 50 медицина организацияясын, кӧні сетӧны медводдза медико-санитарнӧй отсӧг, “Врач дорӧ электроннӧя гижӧдӧм” федеральнӧй сервис пыртӧм кузя мероприятиеяс.

Ӧнія кадӧ дзоньвидзалун видзан учреждениеясын медицинаын юӧр сетан уджалысь локальнӧй системаяс могмӧдӧны сетӧм медицина услугаяслы быд морт серти учёт нуӧдӧм, тшӧтш регистратура удж автоматизируйтӧм.

Дзоньвидзалун видзӧм ӧніяӧдан дінму уджтас серти нуӧдӧны Коми Республикаса йӧзлысь дзоньвидзалун видзан юкӧнын юӧр сетан ӧтувъя пространство лӧсьӧдӧмын, медицина учрежджениеясӧн сетӧм медицина отсӧглысь да услугаяслысь ыджда быд морт серти учётӧ босьтӧмын, электроннӧй медицинскӧй карта да висьӧмлӧн электроннӧй история ӧтувъя нуӧдӧмын, “ӧти ӧшиньӧ” принцип серти юӧр босьтӧмын юӧр чукӧртан-донъялан дінмуса медицина система пыртӧм кузя удж.

Сыысь кындзи, водзӧ нуӧдӧны ӧтувъя республиканскӧй телекоммуникационнӧй вез лӧсьӧдӧм кузя удж юӧр видзан юкӧнын оланпастэчаслӧн корӧмъяс урчитӧмӧн юӧрӧн бура вежсьӧм могысь, дзоньвидзалун видзан уна сикас юкӧд серти юӧрӧн вежсян став субъектӧс юӧр ресурсъяс дорӧ ӧтласа позянлун котыртӧм могысь; дзоньвидзалун да дзоньвидзалун видзан системалӧн уджалӧм йылысь тӧдчана юӧр подувъяс нуӧдӧм могысь.

Дзоньвидзалун видзӧм ӧніяӧдан уджтас серти тайӧ нырвизь кузя котыртӧма персональнӧй юӧръяслы криптографическӧй видзӧм, кутшӧмъясӧс ыстӧны юӧръяс сетан ӧнія каналъясті. Юӧр чукӧртан-донъялан дінмуса медицина система уджалӧм могысь колӧ могмӧдны Коми Республикаса дзоньвидзалун видзан став учреждениелӧн юӧръяс сетан ӧтувъя вез дорӧ йитчан каналъяссӧ юӧр видзан средствоясӧн, а сідзжӧ могмӧдны персоналлысь став уджалан местасӧ видзан средствоясӧн санкционируйттӧм сибалӧмысь.

Коми Республикаса уджалысь телемедицина вез ӧтувтӧ телемедицина шӧринъяс (нималана республиканскӧй учреждениеяс подув вылын, кодъяс сетӧны специализируйтӧм медицина отсӧг) да телемедицина пунктъяс, кутшӧмъясӧс котыртӧма дзоньвидзалун видзан уна профиля учреждениеясын.

Коми Республикаса телемедицина везйӧ пырӧ дзоньвидзалун видзан 10 учреждение, кутшӧмъяс меститчӧны Воркута, Ухта, Печора, Инта каръясын да Изьва сиктын. “Челядьлы республиканскӧй больнича” канму учреждениеын сувтӧдӧма программно-аппаратнӧй комплекс дзоньвидзалун видзан федеральнӧй учреждениеяскӧд телемедицина консультацияяс нуӧдӧм вылӧ; Коми Республикаса йӧзлысь дзоньвидзалун видзан учреждениеяскӧд консультациясӧ тшӧтш жӧ нуӧдӧны, но off-line режимын. Ӧнія кадӧ медсясӧ сӧвмӧ телемедицина функциональнӧй прӧверитчӧм, стӧчджыка кӧ, збыль кад режимын ультразвукӧвӧй туялан юӧръяс сетӧм, акушеръяслӧн да терапевтъяслӧн, сы лыдын кардиологъяслӧн уджын сьӧлӧм-сӧн патология, плодлӧн чужӧм дырся патология тӧдмалӧм могысь, пытшкӧсса органъяс туялӧм могысь.

Дзоньвидзалун видзан учреждениеяслысь сьӧм-овмӧс нуӧдан удж водзӧ бурмӧдӧм могысь колӧ выльмӧдны ӧнія уджтас средствояссӧ да пыртны республикаса тшупӧдын пациентъяслӧн ветлӧдлӧмӧн веськӧдлан системаяс.

Дзоньвидзалун видзан учреждениеясын выль юӧра системаясӧн вӧдитчӧмыс урчитӧ персональнӧй юӧръяс видзан средствояс отсӧгӧн медицинаын уджалысьясӧс персональнӧй компьютерӧн да специализируйтӧм содтӧд уджтасӧн уджалан кужанлунъясӧ велӧдӧм коланлунсӧ.

Уджтасув серти дзоньвидзалун видзӧмын информатизация сӧвмӧдан 10 шӧр нырвизьӧн лоӧны медицинаын юӧрӧн вежсигӧн электроннӧй документооборот система пыртӧм вылӧ, медицина услугаяс сетӧмын быд морт серти учёт нуӧдӧм вылӧ условиеяс, гражданинлы электроннӧй медицинскӧй карта нуӧдан да врач дорӧ электроннӧя гижӧдчӧм котыртан позянлунъяс водзӧ бурмӧдӧм, телемедицина юӧръясӧн вежсян система бурмӧдӧм, медицина учреждениеяслӧн овмӧсӧн веськӧдлан уджын веськӧдлан учёт система, медицинаын уджалысьяслы ӧтувъя регистр, медицина учреждениеяслы электроннӧй паспорт да дзоньвидзалун видзан системалы паспорт нуӧдӧм котыртӧм.

**2. 10 уджтасув збыльмӧдан юкӧнын Коми Республикаса канму политикалӧн збыльмӧдан верктуйяс, шӧр могъяс, шӧр могъяс шедӧдӧмын да могъяс олӧмӧ пӧртӧмын могъяс да петкӧдласъяс (индикаторъяс), 10 уджтасувлысь медшӧр виччысяна бӧртасъяс, 10 уджтасув збыльмӧдан кадколастъяс да контрольнӧй тшупӧдъяс гӧгӧрвоӧдӧм**

2020 воӧдз кадколаст вылӧ Коми Республикаӧс экономика да социальнӧй боксянь сӧвмӧдан стратегияын урчитӧм положениеяс тӧд вылын кутӧмӧн 10 уджтасув збыльмӧдан юкӧнын Коми Республикаса канму политикалӧн медшӧр верктуйӧн лоӧ йӧзлы медицина отсӧг сетан судзсянлун да качество кыпӧдӧм могысь медицина отсӧг сетан система бурмӧдӧм.

Индӧм верктуй серти урчитӧма 10 уджтасувлысь шӧр мог - Коми Республикаса йӧзлысь дзоньвидзалун видзан система организацияяслы да олысьяслы имитана юӧрӧн отсалӧм, кутшӧмӧс веськӧдӧма бурдӧдан да профилактика нуӧдан отсӧглысь качествосӧ да эффективносьтсӧ бурмӧдӧм вылӧ.

Тайӧ шӧр могъяссӧ збыльмӧдӧм вылӧ колӧ олӧмӧ пӧртны татшӧм тӧдчана могъяс:

1) медицинаын юӧрӧн вежсигӧн электроннӧй документооборот система пыртӧм вылӧ, медицина услугаяс сетӧмын быд морт серти учёт нуӧдӧм вылӧ условиеяс, гражданинлы электроннӧй медицинскӧй карта нуӧдан да врач дорӧ электроннӧя гижӧдчӧм котыртан позянлунъяс бурмӧдӧм;

2) телемедицина юӧръясӧн вежсян система бурмӧдӧм;

3) медицина учреждениеяслӧн овмӧсӧн веськӧдлан уджын веськӧдлан учёт система, медицинаын уджалысьяслы ӧтувъя регистр, медицина учреждениеяслы электроннӧй паспорт да дзоньвидзалун видзан системалы паспорт котыртӧм да нуӧдӧм.

Вылынджык индӧм серти 10 уджтасувлысь шӧр могъяс шедӧдӧмын да могъяс олӧмӧ пӧртӧмын лӧсьӧдӧма торъя мога петкӧдласъяс (индикаторъяс):

1) “Медицинаын юӧрӧн вежсигӧн электроннӧй документооборот система пыртӧм вылӧ, медицина услугаяс сетӧмын быд морт серти учёт нуӧдӧм вылӧ условиеяс, гражданинлы электроннӧй медицинскӧй карта нуӧдан да врач дорӧ электроннӧя гижӧдчӧм котыртан позянлунъяс бурмӧдӧм” 1 мог серти:

а) пациентъяслӧн пай, кодъяслы лӧсьӧдӧма электроннӧй медицинскӧй картаяс, став пациент лыд серти (прӧчентъясӧн);

б) дзоньвидзалун видзан канму учреждениеяслӧн пай, кодъяс автоматизируйтӧмӧн гижӧдӧны врачлӧн приём вылӧ Ӧтуввез да инфоматъяс отсӧгӧн, дзоньвидзалун видзан канму учреждениеяслӧн став лыд серти (прӧчентъясӧн);

в) дзоньвидзалун видзан канму учреждениеяслӧн пай, кодъяс медицинаын юӧрӧн вежсигӧн вӧдитчӧны электроннӧй документооборотӧн, дзоньвидзалун видзан канму учреждениеяслӧн став лыд серти (прӧчентъясӧн);

2) “Телемедицина юӧръясӧн вежсян система бурмӧдӧм” 2 мог серти:

а) дзоньвидзалун видзан канму учреждениеяслӧн пай, кытчӧ пыртӧма телемедицина консультируйтан система, дзоньвидзалун видзан канму учреждениеяслӧн став лыд серти (прӧчентъясӧн);

3) “Медицина учреждениеяслӧн овмӧсӧн веськӧдлан уджын веськӧдлан учёт система, медицинаын уджалысьяслы ӧтувъя регистр, медицина учреждениеяслы электроннӧй паспорт да дзоньвидзалун видзан системалы паспорт котыртӧм да нуӧдӧм” 3 мог серти:

а) ӧнія персональнӧй ӧти компьютер вылӧ дзоньвидзалун видзан канму учреждениеяслӧн уджалысь лыд (ӧти персональнӧй компьютер вылӧ морт).

10 уджтасувлӧн петкӧдласъяслысь (индикаторъяслысь) вежӧртассӧ збыльмӧдан вояс серти вайӧдӧма тайӧ Уджтас дорӧ содтӧдын (4 таблица).

10 уджтасув збыльмӧдан кадколаст – 2014-2020 вояс.

10 уджтасувсӧ збыльмӧдӧны кык тшупӧдӧн, кӧні медводдзаыс йитчӧма сьӧмкуд планируйтӧмын куим вося кадколасткӧд:

I тшупӧд - 2014 - 2016 вояс;

II тшупӧд - 2017 - 2020 вояс.

10 уджтасув збыльмӧдан медводдза тшупӧдын лоӧ шедӧдӧма татшӧм бӧртасъяс:

1) пациентъяслӧн пай, кодъяслы лӧсьӧдӧма электроннӧй медицинскӧй картаяс, 45 прӧчент тшупӧдын могмӧдӧм пациентъяслӧн став лыд серти;

2) дзоньвидзалун видзан канму учреждениеяслысь, кодъяс автоматизируйтӧмӧн гижӧдӧны врачлӧн приём вылӧ Ӧтуввез да инфоматъяс отсӧгӧн, 77,08 прӧчент тшупӧдын пай могмӧдӧм дзоньвидзалун видзан канму учреждениеяслӧн став лыд серти;

3) дзоньвидзалун видзан канму учреждениеяслӧн пай, кодъяс медицинаын юӧрӧн вежсигӧн вӧдитчӧны электроннӧй документооборотӧн, 100 прӧчент тшупӧдын могмӧдӧм канму учреждениеяслӧн став лыд серти;

4) дзоньвидзалун видзан канму учреждениеяслысь пай, кытчӧ пыртӧма телемедицина консультируйтан система, 24,4 прӧчент тшупӧдӧдз кыпӧдӧм дзоньвидзалун видзан канму учреждениеяслӧн став лыд серти;

5) ӧнія персональнӧй ӧти компьютер вылӧ уджалысь лыд петкӧдлассӧ ӧти персональнӧй компьютер вылӧ 1,83 морт тшупӧдӧдз воӧдӧм.

10 уджтасув збыльмӧдӧмысь 2020 во кежлӧ артыштӧма:

1) пациентъяслӧн пай, кодъяслысь нуӧдӧны электроннӧй медицинскӧй картаяс, 85 прӧчент тшупӧдын могмӧдӧм пациентъяслӧн став лыд серти;

2) дзоньвидзалун видзан канму учреждениеяслӧн пай, кодъяс автоматизируйтӧмӧн гижӧдӧны врачлӧн приём вылӧ Ӧтуввез да инфоматъяс отсӧгӧн, 77,1 прӧчент тшупӧдын могмӧдӧм дзоньвидзалун видзан канму учреждениеяслӧн став лыд серти;

3) дзоньвидзалун видзан канму учреждениеяслӧн пай, кодъяс медицинаын юӧрӧн вежсигӧн вӧдитчӧны электроннӧй документооборотӧн, 100 прӧчент тшупӧдын могмӧдӧм канму учреждениеяслӧн став лыд серти;

4) дзоньвидзалун видзан канму учреждениеяслӧн пай, кытчӧ пыртӧма телемедицина консультируйтан система, 29,8 прӧчент тшупӧдӧдз кыпӧдӧм дзоньвидзалун видзан канму учреждениеяслӧн став лыд серти;

5) ӧнія персональнӧй ӧти компьютер вылӧ уджалысь лыд петкӧдлассӧ ӧти персональнӧй компьютер вылӧ 1,41 морт тшупӧдӧдз воӧдӧм.

**3. 10 уджтасувса шӧр мероприятиеяслысь торъяланлун петкӧдлӧм**

“Медицинаын юӧрӧн вежсигӧн электроннӧй документооборот система пыртӧм вылӧ, медицина услугаяс сетӧмын быд морт серти учёт нуӧдӧм вылӧ условиеяс, гражданинлы электроннӧй медицинскӧй карта нуӧдан да врач дорӧ электроннӧя гижӧдчӧм котыртан позянлунъяс бурмӧдӧм” 1 мог збыльмӧдӧм серти:

1) юӧр видзан юкӧнын оланпастэчаслӧн корӧмъяс урчитӧмӧн медицина организацияяслысь компьютернӧй да телекоммуникационнӧй инфраструктурасӧ сӧвмӧдӧм;

2) йӧзлысь дзоньвидзалун видзан юкӧнын ӧтувъя канму юӧр системалӧн дінму подсистема улӧ выль медицина организацияяс пыртӧм;

3) выль медицина организацияяс юӧр ресурсъяс дорӧ йитӧм, кутшӧмъяс могмӧдӧны пациенткӧд ӧтувъя уджсӧ;

4) йӧзлысь дзоньвидзалун видзан юкӧнын ӧтувъя канму юӧр системаса дінму подсистемалӧн содтӧд юкӧнъяслы уджавны вермӧмсӧ да коставлытӧм уджсӧ могмӧдӧм;

5) дзоньвидзалун видзан учреждениеяслӧн уджӧ ӧнія юӧр технологияяс пыртӧм.

“Телемедицина юӧръясӧн вежсян система бурмӧдӧм” 2 мог збыльмӧдӧм серти:

6) ыджыд риска пациент чукӧръяслы дзоньвидзалун видзан медводдза юкӧн тшупӧдын ылісянь скрининг котыртӧм, мый арталӧ телемедициналысь ӧнія юӧртан да телекоммуникационнӧй технологияяс пыртӧм;

7) ылысса сикт мутасъясын телемедицина вез сӧвмӧдӧм.

“Медицина учреждениеяслӧн овмӧсӧн веськӧдлан уджын веськӧдлан учёт система, медицинаын уджалысьяслы ӧтувъя регистр, медицина учреждениеяслы электроннӧй паспорт да дзоньвидзалун видзан системалы паспорт котыртӧм да нуӧдӧм” 3 мог збыльмӧдӧм серти:

8) выль медицина организацияяс юӧр ресурсъяс дорӧ йитӧм;

9) медицинаын уджалысьяслы да гражданалы дзоньвидзалун видзан юалӧмъяс кузя специализируйтӧм юӧр ресурсъяс лӧсьӧдӧм.

10 уджтасувса шӧр мероприятиеяслысь лыддьӧг налысь збыльмӧдан кадколастъяссӧ, вояс серти сьӧмӧн могмӧдан ыдждасӧ, виччысян бӧртасъяссӧ да Уджтаслӧн да уджтасувъяслӧн петкӧдласъяскӧд йитчӧмсӧ индӧмӧн вайӧдӧма тайӧ Уджтас дорӧ содтӧдын (2 таблица).

**4. Канмусянь ладмӧдан мераяс петкӧдлӧм**

Инӧд боксянь ладмӧдан мераяс, кутшӧмъясӧс артыштӧма 10 уджтасув збыльмӧдан юкӧнын:

1) “Юӧра йӧзкотыр” Коми Республикаса канму уджтас йылысь” Коми Республикаса Веськӧдлан котырлӧн 2012 во кӧч тӧлысь 28 лунся 423 №-а шуӧм;

2) Коми Республикаса Веськӧдлан котырлӧн 2010 во моз тӧлысь 16 лунся 361-р №-а тшӧктӧм;

3) ведомствоса тшӧктӧдъяс, кутшӧмъяс урчитӧны юӧр системаясӧн вӧдитчӧм, кутшӧмъяс индӧны телемедицина консультируйтан пӧрадок.

10 уджтасув збыльмӧдан юкӧнын инӧд боксянь ладмӧдан медшӧр мераяс йылысь юӧръяссӧ вайӧдӧма Уджтас дорӧ содтӧдлӧн 4 таблицаын.

**5. 10 уджтасув збыльмӧдан тшупӧдъяс серти канму заданиеяслӧн своднӧй петкӧдласъяслы прогноз вӧчӧм**

Тайӧ уджтасув збыльмӧдігӧн Коми Республикаса канму учреждениеяс оз участвуйтны.

**6. 10 уджтасув сьӧмӧн могмӧдӧм**

10 уджтасув збыльмӧдӧм вылӧ сьӧмкуд ассигнованиеяссӧ артыштӧма “Юӧра йӧзкотыр” Коми Республикаса канму уджтасын, мый вынсьӧдӧма Коми Республикаса Веськӧдлан котырлӧн 2012 во кӧч тӧлысь 28 лунся 423 №-а шуӧмӧн.

**7. 10 уджтасувлысь бурлун донъялан методика**

10 уджтасувлысь бурлунсӧ донъялӧны Уджтаслӧн 9 юкӧдын урчитӧм методика серти.